Скончыўшы ўніверсітэт, Павел прайшоў атэстацыю ў Нацыянальным агенцтве па турызме і з 2012 года стаў прафесійным экскурсаводам. А ўжо праз год ён стварыў свой праект бясплатных пешых экскурсій па Мінску ”Вандроўкі ў мінулае”. Увогуле такі фармат сёння досыць пашыраны ў свеце. Free Walking Tours (што ў перакладзе і абазначае “бясплатныя пешыя экскурсіі”) праводзяць гіды-энтузіясты ў розных буйных гарадах — Варшаве, Лондане, Берліне і г.д. Аднак Павел на той момант не ведаў пра сусветную практыку.